Rijeka, 11. ožujka 2020.g.

**POZIV ZA MEDIJE**

**PREZENTACIJA SURADNJE RIJEKA EPK 2020 I PIVOVARE KALTENBERG ADRIA**

**U četvrtak, 12. ožujka 2020. godine, u 17.00 sati, u  Ludwig’s Gastro Pubu na Kukuljanovu, Kukuljanovo 336, održat će se konferencija za medije na kojoj će biti predstavljena suradnja pivovare Kaltenberg Adria i Rijeke 2020 EPK.**

Nakon konferencije, za predstavnike medija bit će organiziran **kraći obilazak proizvodnog pogona** pivovare te **uručenje prigodnih proizvoda pivovare i Rijeke 2020 predstavnicima medija**.

**U 18 sati započinje zabavni dio programa**. Riječ je o **pilot događanju „*Funky Hour“* u kojem mogu sudjelovati i predstavnici medija**, a na koji su prvenstveno pozvani predstavnici ugostiteljskih objekata iz Rijeke kako bi uživo vidjeli kakav se program u suradnji Kaltenberga i Rijeke 2020 može odvijati i u njihovim ugostiteljskim objektima tijekom 2020.

                Na navedenoj konferenciji za medije u 17 sati suradnju između Rijeke 2020 i pivovare Kaltenberg Adria medijima će predstaviti:

* **Emina Višnić**, direktorica tvrtke RIJEKA 2020 d.o.o.
* **Gordan Putanec**, generalni direktor pivovare Kaltenberg Adria d.o.o.
* Njegovo Visočanstvo **Prinz Luitpold od Bavarske**, suvlasnik pivovare Kaltenberg Adria d.o.o.

U osnovi, riječ je o suradnji na brendiranju proizvoda čijom prodajom se ostvaruje crowdfunding model namijenjen djelomičnom financiranju EPK projekta. Suradnja s Kaltenbergom prva je te vrste koja se javno predstavlja. Pivo pod nazivom „Rijeka 2020 powered by Tars“ moći će se kupiti u dijelu ugostiteljskih objekata u Rijeci, ali i u dijelu maloprodajnih dućana. Kupovinom ovog proizvoda kupci posredno sufinanciraju programe EPK budući da je određeni postotak od prodaje ovog brenda namijenjen Rijeci 2020.

Predstavnici medija pozivaju se da se zadrže i nakon konferencije za medije na zajedničkom druženju i „Funky Hour“ događanju koje će se sastojati od zabavnog pub-kviza u trajanju od 60 minuta s pitanjima o projektu Europske prijestolnice kulture. Ekipe sastavljene od više osoba mogu se natjecati u kvizu i osvojiti zanimljive nagrade.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42